Jos päkiään koskee juostessa, kävellessä ja seistessä, jalkapohjan poikittainen jalkaholvi on todennäköisesti madaltunut, ja siitä on seurauksena etujalan kiputila – lääketieteen kielellä metatarsalgia, levinnyt päkiä eli etulatuska.
Jalkaholvi madaltuu yleensä ikääntymisen myötä, kun jalan rakenteet rappeutuvat. Myös nivelreuma, nivelrikko, diabetes ja ylipaino sekä hormonitoiminnan muutokset altistavat kaaren madaltumiselle. Normaalisti päkiä on joustava ja kupera, ja kuormitus tulee laitimmaisille varpaille eikä päkiälle. Etulatuska jalka saattaa rasittua niin, että päkiän alle tulee pitkittäin kaksiosainen kovettuma tai känsä tai kivulias hermopinne.